Hej 


Vi har købt et hus fra 1930 der har røde mursten og bindingsværk. Vi er i gang med at finde en husforsikring men der er ingen der vil forsikre mod insekt, svamp og råd fordi der er bindingsværk - selv hvis skaden ikke sker i selve bindingsværket dækker forsikringerne ikke. 


Kender i til nogen selvskaber der forsikrer mod dette?


 Rita W.


Husforsikring til bindingsværkshus
Hej Rita


 

Det kan være vanskeligt at finde et selskab, der vil tilbyde I/S (insekt & svamp) dækning på et bindingsværkshus. Begrundelsen ligger naturligvis i, at der er større risiko for bl.a. rådskader på denne type bolig. Ofte kan en tilstandsrapport lægges til grund for risikovurderingen af en bygningsforsikring, så afhængig af hvor lang tid siden, det er at I har købt huset og, hvor gammel tilstandsrapporten er og ikke mindst tilstandsrapportens karakter, kunne det være en mulighed at fremvise denne overfor forsikringsselskaberne. En anden mulighed er at bede forsikringsselskabet, der skal afgive et forsikringstilbud, om at besigtige ejendommen. Dermed har selskabet via deres egen bygningskonsulent mulighed for at foretage en konkret visuel risikovurdering af huset.

